Komission asetus (EY) N:o 1518/2002, annettu 23 päivänä elokuuta 2002, tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetusta asetuksesta (EY) N:o 2316/1999 poikkeamisesta tietyillä yhteisön alueilla kesannoinnin osalta



Virallinen lehti nro L 228 , 24/08/2002 s. 0015 - 0016



Komission asetus (EY) N:o 1518/2002, annettu 23 päivänä elokuuta 2002, tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetusta asetuksesta (EY) N:o 2316/1999 poikkeamisesta tietyillä yhteisön alueilla kesannoinnin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on muutettuna asetuksella (EY) N:o 1038/2001(2), ja erityisesti sen 9 artiklan, sekä katsoo seuraavaa: (1) Komission asetuksessa (EY) N:o 2316/1999(3), sellaisena kuin se on muutettuna viimeksi asetuksella (EY) N:o 327/2002(4), vahvistetaan asetuksen (EY) N:o 1251/1999 soveltamista koskevat yksityiskohtaiset säännöt pinta-alatukien ja erityisesti kesannoinnin myöntämisedellytysten osalta. (2) Asetuksen (EY) N:o 2316/1999 19 artiklan 2 ja 3 kohdassa säädetään, että kesannoitujen alojen on oltava poistettuina tuotannosta viimeistään 15 päivänä tammikuuta alkavan ja aikaisintaan 31 päivänä elokuuta päättyvän kauden ajan ja että niitä ei saa käyttää maataloustuotantoon eikä hyötykäyttöön, jollei toisin säädetä. Tulvat joillakin yhteisön alueilla ovat vaikeuttaneet karjan pitämistä, rehun hankintaa ja saattaneet tuottajat tilanteeseen, jossa heitä uhkaavat raskaat tulonmenetykset, koska heidän on pakko myydä karjansa, jos tavanomaista ruokintaa ei voida taata. Sen vuoksi on suotavaa etsiä väliaikaisia vaihtoehtoja ja asianmukaisesti perustelluissa tapauksissa ja objektiivisia kriteereitä noudattaen sekä edellyttäen, että vähintään 33 prosenttia kyseisen tilan rehuntuotantoon käytetystä pinta-alasta on ollut tulvan vallassa, sallia kesannoitujen alojen käyttö peltokasvien viljelyyn, kuitenkin niin että säädetään toimenpiteistä, joiden tarkoituksena on varmistaa, ettei näitä aloja käytetä voittoa tuottavassa tarkoituksessa. (3) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Markkinointivuonna 2002/2003 ja poiketen asetuksen (EY) N:o 2316/1999 19 artiklan 2 ja 3 kohdan säännöksistä kesannoiduiksi ilmoitettuja aloja voidaan käyttää karjan pitämiseen ja ruokintaan tämän asetuksen liitteessä tarkoitetuilla alueilla asianmukaisesti perustelluissa tapauksissa ja objektiivisia kriteereitä noudattaen, jos vähintään 33 prosenttia kyseisen tilan rehuntuotantoon käytetystä pinta-alasta on ollut tulvan vallassa. 2. Kansallisten viranomaisten on toteutettava tarvittavat toimenpiteet varmistaakseen, ettei kesannoituja aloja käytetä voittoa tuottavassa tarkoituksessa ja erityisesti että kyseisiltä aloilta korjatut tuotteet jätetään neuvoston asetuksessa (EY) N:o 603/95(5) säädetyn kuivattujen rehujen tukijärjestelmän ulkopuolelle. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 9 päivästä elokuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä elokuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 145, 31.5.2001, s. 16. (3) EYVL L 280, 30.10.1999, s. 43. (4) EYVL L 51, 22.2.2002, s. 14. (5) EYVL L 63, 21.3.1995, s. 1. LIITE DEUTSCHLAND Niedersachsen (gesamtes Gebiet) Sachsen-Anhalt (Landkreise: Stendal, Salzwedel, Ohrekreis, Bördekreis, Halberstadt, Wernigerode, Quedlinburg, Wittenberg, Jerichower Land, Anhalt-Zerbst, Köthen, Bitterfeld, Bernburg) Mecklenburg-Vorpommern (Landkreise: Ludwigslust, Parchim, Nordwest Mecklenburg, Güstrow, Demmin, Mecklenburg-Strelitz) Schleswig-Holstein (gesamtes Gebiet) Brandenburg (gesamtes Gebiet) Sachsen (gesamtes Gebiet) Bayern (Regierungsbezirke: Oberbayern, Schwaben, Niederbayern; Landkreise: Regensburg, Cham, Schwandorf) UNITED KINGDOM Scotland Northern Ireland England: - Counties: Avon, Durham, Humberside, North Yorkshire, Somerset, West Yorkshire, Wiltshire IRELAND ÖSTERREICH Niederösterreich (gesamtes Bundesland) Oberösterreich (gesamtes Bundesland) Salzburg (Politische Bezirke: Flachgau, Hallein).